CELEX: 22011D0105
Language: sk
Date: 2011-09-30 00:00:00
Title: Rozhodnutie Spoločného výboru EHP č. 105/2011 z  30. septembra 2011 , ktorým sa mení a dopĺňa príloha XXI (Štatistika) k Dohode o EHP

1.12.2011   
            
            
               SK
            
            
               Úradný vestník Európskej únie
            
            
               L 318/43
            
         ROZHODNUTIE SPOLOČNÉHO VÝBORU EHP
   č. 105/2011
   z 30. septembra 2011,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 89/2011 z 1. júla 2011 (1).
            
         
               (2)
            
            
               Nariadenie Európskeho parlamentu a Rady (ES) č. 471/2009 zo 6. mája 2009 o štatistike Spoločenstva o zahraničnom obchode s nečlenskými krajinami a o zrušení nariadenia Rady (ES) č. 1172/95 (2) sa má začleniť do dohody.
            
         
               (3)
            
            
               Nariadenie (ES) č. 471/2009 zrušuje s účinnosťou od 1. januára 2010 nariadenie Rady (ES) č. 1172/95 (3) začlenené do dohody, a preto je potrebné odkaz naň v rámci dohody vypustiť s účinnosťou od 1. januára 2012,
            
         PRIJAL TOTO ROZHODNUTIE:
   Článok 1
   Príloha XXI k dohode sa mení a dopĺňa takto:
   
               1.
            
            
               Bod 8 [nariadenie Komisie (ES) č. 1172/95] sa označuje ako bod 8a.
            
         
               2.
            
            
               Pred nový bod 8a [nariadenie Rady (ES) č. 1172/95] sa vkladá tento bod:
               
                           „8.
                        
                        
                           
                              32009 R 0471: nariadenie Európskeho parlamentu a Rady (ES) č. 471/2009 zo 6. mája 2009 o štatistike Spoločenstva o zahraničnom obchode s nečlenskými krajinami a o zrušení nariadenia Rady (ES) č. 1172/95 (Ú. v. EÚ L 152, 16.6.2009, s. 23).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       Štáty EZVO uvedú do účinnosti opatrenia potrebné na dosiahnutie súladu s týmto nariadením do 1. januára 2012.
                                    
                                 
                                       b)
                                    
                                    
                                       Všetky odkazy na centralizovaný zúčtovací systém a súvisiace ustanovenia sa na štáty EZVO nevzťahujú.
                                    
                                 
                                       c)
                                    
                                    
                                       Pre Lichtenštajnsko sa znenie článku 2 písm. a) vykladá takto:
                                       ‚»tovar« je všetok hnuteľný majetok okrem elektrickej energie;‘.
                                    
                                 
                                       d)
                                    
                                    
                                       Znenie článku 2 písm. b) sa nahrádza takto:
                                       ‚Štatistické územie EHP sa v zásade skladá z colných území zmluvných strán. V súlade s tým zmluvné strany definujú svoje štatistické územia.
                                       V prípade Nórska patrí do štatistického územia súostrovie Špicbergy a ostrov Jan Mayen.
                                       Lichtenštajnsko je oslobodené od povinnosti zhromažďovania údajov o obchode medzi Švajčiarskom a Lichtenštajnskom. Lichtenštajnsko zhromažďuje iba údaje o priamom dovoze a vývoze s výnimkou colných skladov a bezcolných skladov.
                                       Pre Island je štatistickým územím jeho colné územie.‘
                                    
                                 
                                       e)
                                    
                                    
                                       Lichtenštajnsko je oslobodené od povinnosti zhromažďovania údajov podľa článku 5 ods. 1 písm. e).
                                    
                                 
                                       f)
                                    
                                    
                                       Článok 5 ods. 1 písm. f) a k) sa nevzťahuje na štáty EZVO.
                                    
                                 
                                       g)
                                    
                                    
                                       Klasifikácia uvedená v článku 5 ods. 1 písm. h) sa vypracúva minimálne na prvých šesť číslic.
                                    
                                 
                                       h)
                                    
                                    
                                       Článok 5 ods. 1 bod 1 sa nevzťahuje na Lichtenštajnsko.
                                    
                                 
                                       i)
                                    
                                    
                                       Článok 5 ods. 1 písm. m) bod ii) sa nevzťahuje na štáty EZVO.
                                    
                                 
                                       j)
                                    
                                    
                                       Článok 5 ods. 1 písm. m) bod iii) sa nevzťahuje na Lichtenštajnsko.
                                    
                                 
                                       k)
                                    
                                    
                                       Článok 6 sa nevzťahuje na štatistické údaje, od zhromažďovania ktorých sú štáty EZVO podľa článku 5 oslobodené.
                                    
                                 
                                       l)
                                    
                                    
                                       Článok 7 sa nevzťahuje na štáty EZVO.
                                    
                                 
                                       m)
                                    
                                    
                                       Článok 9 ods. 2 sa nevzťahuje na Lichtenštajnsko.
                                    
                                 
                                       n)
                                    
                                    
                                       Pokiaľ ide o Lichtenštajnsko, štatistické výsledky zahrnuté v článku 10, ktoré umožňujú nepriamo identifikovať vývozcov a dovozcov, sa nerozširujú ani bez žiadosti dovozcu alebo vývozcu a rozširujú sa len informácie harmonizovaného systému na dvojcifernej úrovni.“
                                    
                                 
                     
         
               3.
            
            
               Znenie nového bodu 8a [nariadenie Rady (ES) č. 1172/95] sa vypúšťa s účinnosťou od 1. januára 2012.
            
         Článok 2
   Znenie nariadenia (ES) č. 471/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. októbra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 262, 6.10.2011, s. 61.
   
      (2)  Ú. v. EÚ L 152, 16.6.2009, s. 23.
   
      (3)  Ú. v. ES L 118, 25.5.1995, s. 10.
   
      (4)  Ústavné požiadavky neboli oznámené.